lv sl lv lv lv es sl lv de sv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lt hbs_lat lv lv lv es sl lv de sv
Biežāk Uzdotie Jautājumi Par Vaksāciju un Ādas Kopšanu
Vēlos padalīties pieredzē, atbildot uz jautājumiem, kas rodas cilvēkiem pirms vaksācijas procedūras. Šeit būs jautājumu un atbilžu apkopojums, kas ir aktuāli gan pieaugušajiem, gan pusaudžiem.
Kāda starpība starp epilāciju un depilāciju?
Depilācija ir matiņu likvidēšana uz ādas virsmas. To veic ar krēmu, putu un skuvekļa palīdzību. Epilācija ir matiņu likvidēšana no ādas ar visu matu sīpoliņu, ko veic ar vaksācijas, lāzerepilācijas, fotoepilācijas vai epilatora palīdzību.
Kā veikt bikini vaksāciju mājas apstākļos?
Es rekomendētu apmeklēt kursus vai konsultēties ar speciālistu. Pretejā gadījumā informācijas trūkuma dēļ var gūt traumas, piemēram – norauts ādas virsējais slānis līdz asinīm.
Cik garu apmatojumu ir jāataudzē, lai to varētu novaksēt?
Ideāls matiņu garums vaksācijas pirmajai reizei ir 5mm.
Pati procedūra pirmajā reize var būt nepatīkama, ja iepriekšējās reizēs matiņi ir skūti. Pēc skūšanas matiņu saknes ieaug diezgan dziļi zem ādas un paši matiņi izaug stingri. Taču regulāri veicot vaksāciju, sāpju slieksnis mazinās. Ja iepriekš matiņi nav epilēti (skūti), tad procedūra ir paciešama, jo saknes garums ir īss, dabīgais matiņš mīksts.
Kā vislabāk var mazināt sāpes?
Ir iespēja pirms vaksācijas apstrādāt ādu ar sāpes mazinošu līdzekli. Procedūrai palīdz sagatavoties arī alkohols nelielās devās (apmēram 50-100g stiprā alkohola). Ja ar alkohola daudzumu pārspīlē, būs pretējs efekts – sajūtas būs vēl saasinātākas.
Tas ir atkarīgs no ķermeņa zonas. Bikini un padušu zonai izmanto cieto vasku, ko klāj uz ķermeņa ar špāteli, bet kājām, rokām un citām ķermeņa daļām izmanto šķidro vasku, kas ir iepildīts speciālās kasetēs.
No cik gadiem ieteicams veikt vaksāciju?
Pie manis uz privātpraksi nāk dažāda vecuma klienti. Ir arī pusaudži sakot no 11 gadu vecuma. Tomēr pirms vaksācijas procedūras veikšanas es ieteiktu konsultēties ar vecākiem un dermatologu.
Vai no vaksācijas var rasties piena sēnīte?
Nevar, to ietekmē citi faktori.
Vai vaksācijas laikā var gūt traumas?
Teorētiski nē, bet praktiski tas ir atkarīgs no meistara rokām.
Vai var veikt vaksāciju pēc solārija?
Neiesaku, jo ir iespēja, ka vaksācijas laikā līdz ar ādas epidermu novaksēs arī iedegumu. Turklāt ādai pēc solārija ir jāatpūšas.
Cik sāpīga ir deguna vaksācija?
Tā ir ļoti sāpīga. Pat daudz sāpīgāka par bikini zonu. To es neieteiktu veikt, jo pastāv iespēja, ka tiek bojāti nervi un var pazust jūtīgums.
Vai vīrieši var veikt vaksāciju kājām un citam ķermeņa zonām?
Jā, var veikt. Tas ir atkarīgs no dzīves veida un vajadzības. Lielākā daļa vaksāciju veic sportisti, modeļi, cilvēki, kuriem ir smags, fizisks darbs, kura laikā notiek intensīva svīšana.
Vai drīkst vaksēt seju?
Sejas zona ietver augšlūpu, apakašlūpu, zodu, vaigus un abas žokļa puses. Tās zonas var vaksēt piemeklējot piemērotus materiālus katram klientam individuāli.
Kā var veikt medus un cukura vaksaciju mājas apstākļos?
Tas ir pinķerīgs un laikietilpīgs process. Ādu perfekti novaksēt bez palīdzības nav iespējams. Lai šādu procedūru veiktu mājas apstākļos, un ja nav pieredzes, es ieteiktu pirms tam konsultēties ar speciālistu.
Kas ir labāk – vaksācija vai epilators?
Es ieteiktu vaksāciju, jo tas dod 100% garantiju, ka matiņi tiek izrauti ar visām saknītēm. Diemžēl epilators visas saknītes neizrauj, pat aplauž matiņus, līdz ar to veidojas ieaugušie matiņi, bet citi ļoti ātri ataug. Turklāt procedūra ir daudz sāpīgāka par vaksāciju.
Kādus ādas kopšanas līdzekļus izmanto pēc vaksācijas?
Pēc vaksācijas izmantoju profesionālo kosmētiku, kas palīdz notīrīt vaska atlikumus un remdē sakairinātu ādu.
Kā kopt ādu pēc vaksācijas?
Tas ir atkarīgs no sezonas. Vasarā reizi 3-4 dienās ieteiktu skrubja vietā izmantot sodu, kas attīra un dezinficē ādas poras, kā arī palīdz tām savilkties. Vēl iesaku Latvijas ražotāja EKOhouse pēc depilācijas eļļiņu, kas efektīvi iedarbojas uz ādu, to mīkstinot.
Kādā mēness fāzē labāk veikt vaksāciju?
Ieteiktu dilstošā mēness fāzē. Ir novērots, ka šajā laikā veicot procedūru, matiņi ataug lēnāk un retāk.
Labākais līdzeklis pret pumpām pēc vaksācijas?
Lai pēc procedūras nerastos pumpas, ir jākonsultējas ar savu meistaru par ādas kopšanu pēc procedūras. Ja tādas ir parādījušās, tad jānoskaidro to rašanās iemesls.
Kāpēc pēc vaksācijas parādās pumpas?
Tam var būt dažādi iemesli. Viens no tiem ir klienta veselības stāvoklis, retāk alerģiska reakcija no izmantojamiem materiāliem, kā arī iestrēguši matiņi , kas var dažreiz rasties novājinātas saknes dēļ.
Vai drīkst apmeklēt vaksācijas procedūru mēnešreižu laikā?
Drīkst, bet jārēķinās, kas šajā laikā āda ir jutīgāka. Sievietes organismā mainas hormonālais līmenis, bet ir gadījumi, kad procedūra ir nesāpīgāka kā parasti.
Vai grūtniece drīkst vaksēties?
Var vaksēties tikai tad, ja šāda procedūra ir veikta jau pirms grūtniecības.
Kāpēc neiesaka uzsākt vaksāciju grūtniecības laikā?
Tas ir lieks un nevajadzīgs stress sievietes organismam un mazulim.
Cik ilgam laikam jāpaiet pēc dzemdībām, lai atkal varētu atsākt vaksācijas procedūru?
Vajadzētu paiet mēnesim pēc dzemdībām. Nozīme ir arī tam, kā ir noritējušas dzemdības, kā arī būtu vēlams konsultēties ar ginekoloģi.
Vai drīkst veikt vaksāciju īsi pirms dzemdībām un vai nav kaitīgi?
Ja iepriekš šāda procedūra ir veikta, tad neredzu iemeslu, kāpēc nevarētu. Es gan ieteiktu to darīt divas nedēļas pirms plānotā dzemdību laika. Āda pēc šādas vaksācijas jākopj kā parasti.
Esmu dzirdējusi, ka citi neiesaka veikt vaksāciju pirms dzemdībām, jo var uzmesties strutainas pumpas. Cik bieži ir tādi gadījumi?
Ļoti reti! Ja bikini zonas lejas daļā metas pumpas, nekavējoties jākonsultējas ar meistaru.
Vai vaksācija kaut kā var ietekmēt zīdīšanu?
Strādājot ar jaunajām māmiņām, šādu ietekmi neesmu novērojusi.
Vai drīkst vaksēt dzimumzīmes?
Neieteiktu! Var netīšām noplēst dzimumzīmīti, tad seko asiņošana un lēns dzīšanas process. Labāk vaksēt dzimumzīmītei apkārt.
Vai cilvēki ar cukura diabētu var veikt vaksāciju?
Var, jāizvēlas prasmīgs, uzmanīgs un pieredzējis meistars, jo pretējā gadījumā, var rasties brūces, tās lēni sadzīs.
Man ir izteiktas venas uz kājām, vai es varu veikt vaksāciju?
Noteikti vēršaties pie ārsta pirms procedūras veikšanas, lai saņemtu pilnu konsultāciju un diagnostiku. Ja ir varikoze, – kāju vaksāciju veikt nedrikst!
Vai vaksācijas laikā var iegūt lūzumus vai sastiepumus?
Nav gadījies piedzīvot, nekad, nevienam klientam neesmu sastiepusi muskuļus vai saites, kur nu vēl kaut ko salauzusi! 🙂
Vai no vaksācijas var būt iekaisusi āda?
Patiesībā tas atkarīgs no tā, cik rūpīgi nostiepta āda procedūras laikā, tas būtiski ietekmē ādas stāvokli pēc vaksācijas.
Kas ir kaitīgāk – vaksēties vai skūties?
Manuprat āda cieš vairāk no skuvekļa – ass asmenis pamatīgi saskrāpē ādu, reizēm pat sanāk sagriezties, ļoti nepatīkamas mikro traumas. Skuveklis ne vienmēr kārtīgi tiek iztīrīts, tajā sakrājās atmirušās ādas šūnas un baktērijas, tas nozīmē, ka pie atkārtotas skūšanās, āda var iekaist un rasties niezošas pumpas.
Vai vaksācijas laikā var iegūt ādas slīmības?
Nevar, ja meistars ievēro visas higiēnas prasības – dezinfekcijas līdzekļi, virsmu sterilizācija, vienreiz lietojamo materiālu maiņa.
Vai drīkst veikt vaksāciju, ja ir ļaundabīgs audzējs?
Tikai ar ārstējošā ārsta akceptu.
Kāpēc daži ārsti ir pret vaksāciju?
Mans subjektīvs viedoklis – pārsvarā aizspriedumi. Daudzi baidās no izjūtām procedūras laikā, citiem varbūt it bijusi nelāga pieredze un ar to ir pietiekami, lai vairs nemēģinātu.
Vai vaksācija var kaut kā ietekmēt manu diētas programmu?
Nevar. Plus ir tāds, ka pēc šīs procedūras ir pat tāda sajūta, ka esi tikusi vaļā no kaut kā smaga, rodas pat viegluma sajūta. Tas ir kā pēc matu griešanas frizētavā. 🙂
Vai elektriskie skuvekļi samazina ādas kairinājumu?
Jā, samazina, bet apmatojums tāpat ātri ataug.
Intereses pēc esmu izdomājusi pamēģināt lāzerepilāciju un uztraucos kā būs, jo iepriekš esmu vaksējusies.
Lāzerepilācijas speciālisti pat iesaka pirms procedūras vaksēties, jo tā ātrāk var sasniegt savu mērķi. Jāsaka gan, tas ir dārgs un sāpīgs prieks, tāpēc ir rūpīgi visu jāapsver.
Vai vīriešu vaksācija ir sāpīgāka kā sieviešu?
Ļoti individuāli, lai gan man jāsaka, ka vīrieši tomēr ir izturīgāki, jo dažās ķermeņa zonās vaksācijas procedūra ir labi izturama.
Vai matiņu krāsa spēj ietekmēt procedūras gaitu vai sāpju slieksni?
Procentuāli jā. Gaišāku un rudu matiņu īpašniekiem rezultāts un sāpju slieknsis var atšķirties no tumsnēju matiņu īpašniekiem. Arī ģenētika dara savu.
Pēc vaksācijas matiņi nevienmērīgi ataug, ko darīt?
Katrai ķermeņa zonai ir citādāks apmatojums. Tajā laika posmā, kad matiņi sāk dīgt, ieteiktu nedēļu no vietas 1x dienā paskrubēt attiecīgo ķermeņa zonu.
Kāds būs rezultāts no skrubēšanas?
Ādas stāvoklis uzlabosies, tā būs daudz maigāka un ne tik sausa. Matiņi, kuri pēc regulāras vaksācijas procedūras , jau ir novārdzināti, visbiežāk izkrīt un vairs neattaug.
Vai apakšveļa ietekmē intīmo zonu pēc vaksācijas?
Ietekmē gan, ieteiktu atturēties no stringu biksīšu nēsāšanas, jo poras ir atvērtas un diemžēl šis apakšveļas modelis var sagādāt nepatīkamu pārsteigumu – ādas iekaisumu.
Vai mājās pašai veicot vaksāciju, pastāv iespēja, ka nebūs kāda infekcija, bet ja aiziešu uz salonu varu to iegūt?
Tas gan ir mīts! Diemžēl vairums cilvēku neievēro elementārās higiēnas prasību normas. Salonos darbinieki dezinficē virsmas un maina materiālus, jo pretējā gadījumā viņus var saukt pie atbildības par higiēnas normu neievērošanu.
Kā var mazināt sāpju slieksni pirms vaksācijas?
Ieteiktu ieiet siltā dušā, noskrubēties ar abrazīvu skrubi, kura sastāvā nav sāls vai eļļa.
Ko darīt, ja paliek sausa āda?
Jāmeklē iemesls, tas var būt vitamīnu trūkums, sezonas maiņa, laika apstākļi, arī apģērbs ko nēsājam, tai skaitā kosmētiskie līdzekļi, kurus izmantojam ikdienā.
Vai Ibuprofēns (ibumetīns) palīdzēs sāpju remdēšanai?
Teikšu atklāti – nē.
Kāpēc pēc vaksācijas neiesaka apmeklēt sporta zāli?
Pie intensīvas slodzes ķermenis svīst. Sviedri satur sāļus, tie nonak uz novaksētēm ķermeņa zonām un papildus kairina ādu. Aptuveni kā sāli uz brūcēm uzbērt. 🙂
Man uz ķermeņa ir daudz dzimumzīmes, vai tās arī drīkst vaksēt?
Noteikti nē, bet tās ķermena zonas var apstrādāt mainot vaksācijas tehniku, nepieskaroties dzimumzīmēm.
Kas ir kombinētā vaksācija?
Tā tiek izmantota, ja ķermeņa zonai izmanto divu vasku veidus – šķidro un cieto.
Izgāju lāzerepilācijas kursu, bet nesagaidīju solīto rezultātu, rezultātā sanāca dārgs pasākums. Ir doma atsākt vaksāciju…
Laipni aicināti! 🙂 Patiesību sakot no lāzerepilācijas ir savs labums – veicot vaksāciju pēc tās – rezultāts parādās 3x ātrak 🙂 !
Tā pati vaksācija vien ir. Krievijas kņazienes savā laikā vaksējās ar karstu darvu, savukārt Turcijas sultāna sievas izdomāja vaska jostiņas no dabā pieejamiem materiāliem.
Kādas firmas vaski ir vislabākie?
Atklāti sakot es pieturos pie Italwax produktiem, konkrēti diviem dažādiem, jo katra īpašības noder procedūrai un maksimāli produktīvam rezultātam.
Man ir vēzis. Vai es drīkstu vaksēties?
Tikai pie nosacījuma, ja ļauj ārsts!
Vai vaksācija ar šķidro vasku sāp mazāk nekā ar cieto vasku?
Tas nav atkarīgs no vasku veidiem, bet gan no meistara pieredzes.
Vēlos veikt vaksāciju, bet apmatojums ir iespējams par garu…
Tas nekas! Mājās garākos matinus var apgriezt ar šķērēm. 🙂
Mana draudzene vēlas pamēģināt vaksāciju, bet baidās. Kā lai pierunāju?
Viens no variantiem ir atnākt līdzi uz procedūru, jo pirms tās klātienē es sniedzu konsultācijas un atbildu uz visiem interesējošiem jautājumiem. Otrs variants – dāvanu karte, uz tās nav rakstīta summa, attiecīgi arī mazs pārsteigums.
Kā notiek vecpuišu ballītes?
Visbiežāk topošais vīrs par šī pasākuma (vaksāciju) daļu uzzin pēdējā brīdī – burtiski dažus metrus pirms kabineta durvīm. 🙂 Kabinetā (atkarībā no cilvēku skaita) ir ballīšu dalībnieki, kuri vienojas par fotogrāfēšanas un filmēšanas atļaujām un klients, kurš jāvaksē. Klientam pastāstu par procedūras gaitu, procesa laikā atbildu uz visiem interesējošiem jautājumiem, bet noslēgumā – rekomendācijas par ādas kopšanu pēc vaksācijas.
Un kā ir ar meiteņu ballītēm?
Pēc vienošanās – varam pasākuma daļu noorganizēt kabinetā jeb es dodos izbraukumā pie klientes uz mājām.
Vai var pēc vaksācijas iet pirtī?
Dienā pēc vaksācijas gan neieteiktu – āda būs sakairināta un jūtīga. Nākamā dienā varēs, bet jāseko saunas temperatūrai, optimālā temperatūra būtu 74-78 C.
Kā ir ar infrasarkano pirti?
Tā, protams, ir laba lieta, izkarsē no ķermeņa iekšienes, taču svīstot sviedri var kairināt ādu.
Vai varēs izmantot pirts slotu?
Tad gan labāk kādas 3-4 dienas nogaidīt.
Pirmām kārtām, estētisku izskatu. Otrkārt, veselība – pierādīts, ka visi matiņi karstā laikā piesūcas ar sviedriem un tad var savairoties dažādas baktērijas un izraisīt veselības problēmas. Treškārt – tīrības un svaiguma sajūta ilgtermiņā.
Ļoti sen. Ēģiptē faraona laikos šo procedūru varēja atļauties augstdzimušās dāmas. Vasks, medus, cukurniedres – tie produkti bija zelta vērtībā, attiecīgi procedūra nebija katrai sievietei pieejama. Savukārt senās Romas iedzīvotāji izmantoja krama asmeņus un pincetes, lai atbrīvotos no ķermeņa apmatojuma. 🙂
© Informācijas pārpublicēšanas gadījumā atsauce uz vaksacija.com obligāta!
Meistare Ginta | Atsauksmes | Cenas | Kontakti
Copyright © 2022 · Vaksacija.com